ชี้ตร. ยิงป้องกันเหตุ ออกหมายจับ เฮียไช้-คู่ดวล พยายามฆ่า 
ออกหมายจับ เฮียไช้ ขาใหญ่นาเกลือแล้วข้อหาพยายามฆ่า พกพาและใช้อาวุธปืนฯ กรณีดวลปืนในร้านเหล้าพัทยา สั่งอายัดตัว ให้ตำรวจเฝ้าที่รพ.ตลอด 24 ชั่วโมง ยืนยันชัดตำรวจคู่กรณีทำเพื่อป้องกันเหตุ ส่วนร้าน เม้าท์บุรี เสนอสั่งปิดแล้ว,จากเหตุดวลปืนในร้าน เม้าท์บุรี สายสามพัทยากลาง เมืองพัทยา จ.ชลบุรี ระหว่างกลุ่มตำรวจที่ไปจัดงานวันเกิด กับ เฮียไช้ ขาใหญ่นาเกลือจนได้รับบาดเจ็บสาหัส และมีตำรวจได้รับบาดเจ็บ 1 นาย เหตุเกิดต่อหน้าต่อตานักเที่ยวกว่า 200 คน หลังเกิดเหตุ ส.ต.ต.นเรศรักษ์ เครือวาระ อายุ 30 ปี สังกัด สภ.วังขอนแดง จ.ปราจีนบุรี เข้ามอบตัวพร้อมอาวุธปืนที่ใช้ก่อเหตุ ซึ่งเป็นปืนของ จ.ส.ต.ปวเรศ บรรจง ผบ.หมู่งาน ป. สภ.เมืองพัทยาที่โดนยิงบาดเจ็บ ส่วนเฮียไช้ ถูกยิงหลายนัด อาการสาหัส  ,ความคืบหน้า เมื่อเวลา 13.00 น. วันที่ 17 ก.ย. พ.ต.อ.อภิชัย กรอบเพชร ผกก.สภ.เมืองพัทยา เดินทางเข้าเยี่ยม จ.ส.ต.ปวเรศ บรรจง ผบ.หมู่งาน ป. สภ.เมืองพัทยา ที่ถูกนายสมชาย แซ่ฉั่ว อายุ 49 ปี หรือเฮียไช้ ยิงได้รับบาดเจ็บ ซึ่งพักรักษาตัวอยู่ที่ รพ.เมืองพัทยา ชั้น 4 ห้อง 415 เพื่อให้กำลังใจและมอบเงินช่วยเหลือจำนวนหนึ่ง,พ.ต.อ.อภิชัย กล่าวว่า ขณะนี้อาการของจ.ส.ต.ปวเรศ ดีขึ้นตามลำดับ ซึ่งจากการสอบถามแพทย์ที่เฝ้าดูอาการทราบว่า กระสุนเข้าที่ต้นแขนถูกกระดูกแตกเล็กน้อย ขณะนี้เหลือเพียงเฝ้าดูอาการเพราะเกรงว่าแผลจะติดเชื้อ ส่วนเรื่องคดีทางศาลจังหวัดพัทยาได้อนุมัติหมายจับนายสมชาย แซ่ฉั่ว หรือเฮียไช้ เรียบร้อยแล้ว (หมายจับเลขที่ ฝ.408/2561 ลงวันที่ 17-09-61) ในข้อหาพยายามฆ่าผู้อื่นและพกพาและใช้อาวุธในที่สาธารณะโดยไม่ได้รับอนุญาตฯ ซึ่งได้สั่งอายัดตัวที่รพ.กรุงเทพ-พัทยา และมีเจ้าหน้าที่ตำรวจเฝ้าตลอด 24 ชั่วโมง  ส่วนอาการดีขึ้นตามลำดับแต่ยังต้องรักษาตัวเพราะหวั่นจะติดเชื้อเช่นกัน,ส่วนทางด้าน ส.ต.ต.นเรศรักษ์ เครือวาระ อายุ 30 ปี สังกัด สภ.วังขอนแดง จ.ปราจีนบุรี หลังจากเกิดเหตุได้เข้ามอบตัวและถูกตั้งข้อหาพยายามฆ่าเช่นกัน  ต่อมาเจ้าหน้าที่ชุดสืบสวนได้ลงพื้นที่เกิดเหตุพร้อมกับเชิญตัวพยานบุคคลหลายปากเข้าให้ปากคำพร้อมทั้งตรวจสอบกล้องวงจรปิดของทางร้าน ยืนยันชัดเจนว่าทางตำรวจได้ป้องกันเหตุจริง แต่ไม่ขอเปิดเผยรายละเอียดเนื่องจากจะกลัวเสียรูปคดี,ส่วนโทษของทางร้าน ออนิว เม้าท์บุรี ขณะนี้ได้ทำหนังสือเสนอไปทางอำเภอบางละมุงเพื่อสั่งปิดสถานบริการชั่วคราวในข้อหาปล่อยปละละเลยให้นำอาวุธเข้าไปในสถานบริการ พ.ต.อ.อภิชัย กล่าว   
ออกหมายจับ เฮียไช้ ขาใหญ่นาเกลือแล้วข้อหาพยายามฆ่า พกพาและใช้อาวุธปืนฯ กรณีดวลปืนในร้านเหล้าพัทยา สั่งอายัดตัว ให้ตำรวจเฝ้าที่รพ.ตลอด 24  ชั่วโมง ยืนยันชัดตำรวจคู่กรณีทำเพื่อป้องกันเหตุ
ดวลปืน,ดวลปืนตำรวจ,เฮียไช้,ดวลปืนในร้านเหล้า,ข่าวทั่วไป